
G R A D   S I NJ

URED GRADA
Klasa: 612-01/20-01/30
Ur. broj: 2175/01-04-20-1
Sinj, 02. ožujka 2020. godine
         Na temelju članka 69. Statuta Grada Sinja (Službeni glasnik Grada Sinja br.10/09, 2/13, 2/18) ) i članka 2. Pravilnika o financiranju javnih potreba Grada Sinja («Službeni glasnik Grada Sinja» br. 14/17), Ured Grada Grada Sinja objavljuje 

JAVNI P O Z I V
za predlaganje sportskog programa manifestacije «Dani Alke i Velike Gospe 2020» 
I.
Pozivaju se pravne i fizičke osobe (ustanove, trgovačka društva, udruge i pojedinci) zainteresirane za sudjelovanje u sportskom dijelu programa manifestacije «Dani Alke i Velike Gospe 2020» koja se održava tijekom srpnja i kolovoza, da dostave svoje prijedloge programa. 
Predlagati se mogu programi iz slijedećih područja društvenih djelatnosti:

· sporta 

· ostalih djelatnosti iz nespomenutih područja društvenog života koji po svom sadržaju mogu biti sastavni dio ove manifestacije.

II.

Prijave se podnose na odgovarajućim obrascima koje možete preuzeti u ovom upravnom odjelu ili na službenim stranicama Grada Sinja, www.sinj.hr.

Uz obrazloženje prijedloga programa predlagatelji će dostaviti i financijski plan u kojem će, uz specifikaciju troškova za izvršenje predloženog programa, navesti podatke o ukupnim troškovima izvršenja programa, o dijelu sredstava koje osiguravaju iz vlastitih i drugih izvora, te o dijelu sredstava čije se osiguravanje očekuje iz Proračuna Grada Sinja. 
III.
Obradu pristiglih prijedloga programa provodi Ured Grada Grada Sinja i Zajednica športskih udruga Grada Sinja. 
Odluku o prihvaćanju predloženih programa, u skladu s raspoloživim proračunskim sredstvima, donosi Gradsko vijeće Grada Sinja, na prijedlog Odbora za program «Dani Alke i Velike Gospe». 
O prihvaćanju, odnosno neprihvaćanju predloženih programa predlagatelji će biti posebno obaviješteni.
S odabranim prijaviteljima sklopit će se pojedinačni ugovori o sufinanciranju.
IV.
Prijedlozi programa, u skladu s ovim Pozivom, predaju se elektronskom poštom na adresu: info@sinj.hr, poštom ili osobnom dostavom u pisarnicu Grada Sinja na adresu:
GRAD SINJ
Ured Grada 
Dragašev prolaz 24. 

21230 Sinj

Rok za podnošenje prijedloga traje do 08. svibnja 2020. godine. 
Ovaj poziv objavljen je na internetskim stranicama Grada Sinja www.sinj.hr. i oglasnoj ploči Grada Sinja.
                                                                                                        v.d. Predstojnika:
Igor Vidalina, dipl. iur. 

